Публикуване на съобщение за одобрение на стандартно изменение в спецификация на продукт за наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията

(2019/C 304/07)

Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисията (1)

СЪОБЩАВАНЕ ЗА ОДОБРЕНИЕТО НА СТАНДАРТНО ИЗМЕНЕНИЕ

„Bianco di Custoza“/„Custoza“

Референтен номер: PDO-IT-A0468-AM02

Дата на съобщението: 24.6.2019 г.

ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ

1. Член 1 от спецификацията на продукта: наименование и вина

Описание и основания

Описание:

Добавяне на разновидността „riserva“

Основания:

Въвеждането на надписа „riserva“ за разновидността „Custoza“ представлява елемент, с който се извежда на преден план качеството на наименованието, за да може по-добре да се изразят характеристиките, свързани с отлежаването, които са специфични за тази разновидност.

Това изменение води и до промени в съответните раздели на единния документ: раздели 1.4 (Описание на вината) и 1.5 (Винопроизводствени практики — максимални добиви).

2. Член 2 от спецификацията на продукта: сортове грозде

Описание и основания

Описание:

Преразгледани са процентните стойности за основните сортове, като към трите съществуващи задължителни сорта Garanega, Trebbiano Toscano и Trebbianello (местен биотип на сорта Tocai Friulano) е добавен сортът Bianca Fernanda; тези сортове вече трябва да съставляват най-малко 70 % от използваното грозде, като никой от тях поотделно не трябва да надхвърля 45 %.

Основания:

Комбинацията от сортове грозде е допълнена, като сортът Bianca Fernanda е включен сред основните и задължителни сортове, за да бъде отразена традиционната практика в района; След като тези 4 основни сорта съставляват най-малко 70 % от използваното грозде и има ограничение всеки сорт поотделно да не надхвърля 45 %, това задължително означава, че всеки отделен сорт може да се използва в състава максимално в рамер на 31,5 %. В резултат на това съгласно новото предложение „Bianco di Custoza“/„Custoza“ DOC (Denominazione di Origine Controllata — контролирано наименование за произход) трябва непременно да е направено от поне три от четирите основни сорта, както е вече посочено в сега действащата спецификация, но с важното предимство, че могат да бъдат използвани четирите сорта въз основа на качеството им, като се вземат предвид как се развива сезонът, моментът на беритба на гроздето, местоположението на лозята и специфичните аспекти на производството.

Сортът Bianca Fernanda (местен клон на Cortese) заема над 13 % от площите с лозя в производствения район „Custoza“ и на местно ниво се приема за сорт, с който се идентифицира виното с това наименование. Добавянето на Bianca Fernanda като един от четирите основни сорта грозде придава на наименованието елемент на ясно изразена идентичност от гледна точка на качеството и допринася за неговата репутация.

Това изменение води до промени и в съответните раздели на единния документ: раздели 1.4 (Описание на виното) и 1.7 (Основен сорт (основни сортове) грозде).

3. Член 4 от спецификацията на продукта: правила относно лозарството

Описание и основания

Описание:

а) подробно представяне на разновидностите superiore (превъзходно), riserva (резерва), spumante (пенливо вино) и passito (стафидено вино);

б) премахване на препратката към възможността за използване на лозовите парцели „Custoza“ за производство на вина „Garda“ DOC;

в) намаляване на добива от хектар за разновидността „Custoza“ на 13 t;

г) добавяне на таблица, в която са посочени максималните добиви и максималното алкохолно съдържание за различните разновидности;

д) преформулиране на параграфа относно подбора на гроздето за вината passito, без да се променя никоя от стойностите на параметрите;

е) добавяне на четири параграфа, в които се посочва, че ако това бъде поискано от сдружението за защита и след консултация с професионалните организации, регионалните органи може: да вземат решения относно различните цели/употреби на гроздето и относно максималното ограничение за гроздето от хектар, което да се използва; да намалят разрешените добиви на грозде и вино; да разрешат натрупването на запаси от излишъците от добива с цел бъдещо използване, които запаси да не надвишават с повече от 20 % максималния добив.

Основания:

а) да се отразят промените, направени в член 1;

б) тази възможност е предвидена в националното законодателство и вече не е необходимо да бъде включвана в спецификацията на продукта;

в) намалението на добива от хектар е необходимо, за да се увеличи качеството, предполагано от наименованието. Във всеки случай тази промяна просто привежда производството в съответствие с начина, по който лозята действително се засаждат в момента, като старата система е заменена изцяло от засаждане в редове. Анализите показват, че тенденцията при количеството бутилирано вино през последните пет години е повече или по-малко стабилна и че пазарът е способен да поеме само част от произведеното вино, като само малък процент се продава на цени, които е вероятно да донесат печалба за винопроизводителите и да допринесат за създаването на репутация за качество на тези вина на националните и международните пазари. Затова винопроизводителите са взели категорично решение да намалят количеството на продукцията, която да се предлага на пазара под наименованието „Custoza“ DOC, и да използват остатъка за производството на други вина;

г) необходимо е да има пояснителна таблица със стойностите, така че спецификацията да може да се разбира по-лесно;

д) този текст трябва да бъде преформулиран, така че спецификацията да може да се разбира по-лесно;

е) подробно са изложени някои правила за лозарството, които трябва да се прилагат при определени специфични условия.

Това изменение води до промени и в съответния раздел на единния документ: раздел 1.5. (Винопроизводствени практики — максимални добиви).

4. Член 5 от спецификацията на продукта: правила относно винопроизводството

Описание и основания

Описание:

Посочена е възможността за винификация на различните сортове поотделно или на всички сортове заедно, като е уточнено, че когато се смесват вина, произведени от отделен сорт, това трябва да се осъществява в помещенията на винопроизводителя и при всички случаи — преди да бъде отправено искането за сертифициране с оглед пускане на пазара.

Увеличен е добивът на вино от грозде — от 65 % на 70 % — за разновидностите „Custoza“, „Custoza“ spumante, „Custoza“ superiore и „Custoza“ riserva, като добивите са представени в таблица.

Наложена е горна граница от 15 % върху смесването на вино от различни реколти, като тази практика се ограничава до виното от предходната година и се поставя изискване смесването да се извършва до 31 декември на годината на отглеждане на гроздето.

Добавена е дата за пускане на разновидността „Custoza“ на пазара за консумация: 1 декември на годината на отглеждане на гроздето.

Добавен е надписът „riserva“ за вино, отлежало най-малко 12 месеца, считано от 1 ноември на годината на производство.

Вмъкнати са три параграфа, в които се посочва, че ако това бъде поискано от сдружението за защита и след консултация с професионалните организации, регионалните органи може да определят таван за количеството вино, за което може да бъде издаден сертификат, който да е по-нисък от посочения в спецификацията, като по този начин всички вина и гроздова мъст, получени от излишъка от грозде, ще остават в наливно състояние и може да бъдат сертифицирани по искане на сдружението за защита.

Основания:

Добивът на вино от грозде е увеличен на 70 %, така че в правилата да се отразяват действителните добиви, постигнати от винопроизводителите в резултат от напредъка на технологиите в целия производствен район през последните 15 години.

Горната граница относно количеството по-старо вино, което може да бъде смесвано, и ограничаването на това смесване само до виното от предходната година са въведени единствено в интерес на качеството.

С цел подобряване на качеството е въведена дата за пускане на вината на пазара за консумация.

Добавянето на надпис „riserva“ за разновидността „Custoza“ представлява елемент, с който се извежда на преден план качеството, предполагано от наименованието. Вината „Custoza“, чието качество е признато и които са отлежали най-малко 12 месеца, присъстват на пазара от много години. По същество това са вина с дълъг период на отлежаване, предназначени за по-развитите италиански и международни пазари.

Тези последни три параграфа са добавени, за да се приведе текстът в съответствие с нормативната уредба.

Това изменение води до промени и в съответния раздел от единния документ: раздел 1.5 (Винопроизводствени практики — максимални добиви).

5. Член 6 от спецификацията на продукта: характеристики при консумацията

Описание и основания

Описание:

а) добавяне на дескриптор за цвета за виното „Custoza“;

б) увеличаване на минималния беззахарен екстракт на 17 g/l;

в) добавяне на физико-химични и органолептични характеристики за новата разновидност „riserva“;

г) ново описание на вкуса на разновидността „spumante“ като „от брют натюр до полусухо“;

д) вмъкване на заключителен параграф, в който се посочва, че вината от всяка от разновидностите може да имат и нюанс на дървесина, ако са отлежавали в дървени съдове.

Основания:

а) с този добавен текст се гарантира, че подробното описание на цвета на виното с това наименование е правилно;

б) целта на тази промяна е да се адаптира спецификацията на продукта, като се увеличи минималната стойност на този параметър; в действителност вината „Custoza“, които са на пазара, и сега имат по-високи стойности;

в) добавени са характеристиките на новата разновидност „riserva“, която не фигурираше в предходната спецификация на продукта;

г) тази промяна е направена в отговор на изискванията относно пускането на пазара;

д) тази формулировка е по-ясна от предишната версия, като гарантира по-прецизно описание.

Това изменение води до промени и в съответния раздел от единния документ: раздел 1.4 (Описание на вината).

6. Член 8 от спецификацията на продукта: опаковки

Описание и основания

Описание:

а) вписано е задължението разновидностите „Custoza“, „Custoza“ superiore, „Custoza“ riserva и „Custoza“ passito да се пускат на пазара само в стъклени бутилки с вместимост до 9 литра, като не се допуска да се предлагат в съдове, известни като dama и fiasco;

б) разрешено е използването на стъклени опаковки с вместимост до 18 литра за разновидността spumante;

в) добавено е правило, в което се посочва, че само на винопроизводителите в рамките на района на производство, описан в член 3, е разрешено да продават пряко на крайни потребители, в съответствие с традиционната практика, вино от разновидността „Custoza“ (но не и от другите разновидности) в съдове с вместимост до 60 литра;

г) уточнено е, че разрешената употреба на съдове, които не са от стъкло (опаковки от тип „торба в кутия“), не важи за разновидностите superiore и riserva;

д) допуска се употребата на всякакви видове запушалки, разрешени от действащите закони.

Основания:

а) в момента в спецификацията на продукта се предвижда задължително опаковане в стъклени бутилки единствено за вината с надпис superiore, passito или spumante. С предложеното изменение обхватът на това задължение се разширява, за да обхване всички вина с наименованието „Custoza“. Това е много важна стъпка с оглед извеждането на преден план на качествата на това историческо наименование, както и с оглед на препозиционирането на вината на пазара и утвърждаването на тяхната репутация;

б) разрешава се употребата на опаковките, които са най-търсени на пазара;

в) това се разрешава, защото има местна традиция крайните потребители да купуват „Custoza“ в наливно състояние;

г) това дава по-голяма яснота;

д) тази промяна привежда текста в съответствие с нормативната уредба.

ЕДИНЕН ДОКУМЕНТ

1. Наименование на продукта

„Bianco di Custoza“

„Custoza“

2. Вид географско означение

ЗНП — Защитено наименование за произход

3. Категории лозаро-винарски продукти

1. Вино

5. Качествено пенливо вино

4. Описание на виното (вината)

„Bianco di Custoza“/„Custoza“, включително разновидностите riserva, superiore, spumante и passito

Характерният цвят на вината е сламеножълт с променлива наситеност, понякога със зеленикави оттенъци при по-младите вина или със златисти нюанси в някои подбрани вина. Ароматът е плодов и леко ароматен, с нюанси на цветя, а понякога и на билки и подправки. Вината имат свеж, мек и деликатен вкус.

Тези вина са много пивки и се съчетават лесно. Обикновено трябва да се пият млади, въпреки че някои направени в лозята селекции са способни да запазят характеристиките си с течение на времето.

Минималното общо алкохолно съдържание по обем е 11,0 %, а минималният беззахарен екстракт е 16,5 g/l.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) Минимална обща киселинност 4,5 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

„Bianco di Custoza“/„Custoza“

Цвят: сламеножълт, понякога с бледозелени оттенъци

Мирис: плодов, характерен, леко ароматен;

Вкус: наситен, деликатен, с точно необходимата плътност;

Минимално общо алкохолно съдържание: 11 об. %

Минимален беззахарен екстракт: 17 g/l;

Остатъчни редуциращи захари: максимум 7 g/l

Останалите аналитични параметри, които не фигурират в таблицата по-долу, са съобразени с пределните стойности, предвидени в националното законодателство и това на ЕС.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) Минимална обща киселинност 4,5 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

„Bianco di Custoza“ riserva/„Custoza“ riserva

Цвят: сламеножълт до златист с променлива наситеност

Мирис: интензивен, характерен, леко ароматен;

Вкус: хармоничен, наситен, с точно необходимата плътност

Минимално общо алкохолно съдържание: 12,5 об. %

Минимален беззахарен екстракт: 20 g/l

Остатъчни редуциращи захари: максимум 7 g/l

Останалите аналитични параметри, които не фигурират в таблицата по-долу, са съобразени с пределните стойности, предвидени в националното законодателство и това на ЕС.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) Минимална обща киселинност 4,5 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

„Bianco di Custoza“ superiore/„Custoza“ superiore

Цвят: сламеножълт, при отлежаване — до златист

Мирис: приятен, характерен, леко ароматен

Вкус: хармоничен, с добре изразена плътност

Минимално общо алкохолно съдържание: 12,50 об. %

Минимален беззахарен екстракт: 20 g/l

Остатъчни редуциращи захари: 7 g/l.

Останалите аналитични параметри, които не фигурират в таблицата по-долу, са съобразени с пределните стойности, предвидени в националното законодателство и това на ЕС.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) Минимална обща киселинност 4,5 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

„Bianco di Custoza“ spumante/„Custoza“ spumante

Пяна: фина, устойчива

Цвят: сламеножълт с променлива наситеност, с възможни златисти отблясъци

Аромат: уханен, плодов и леко ароматен, когато виното е произведено по метода Charmat; фин, елегантен и характерен, ако виното е ферментирало в бутилката;

Вкус: свеж, наситен, фин и хармоничен; от брют натюр до полусухо

Минимално общо алкохолно съдържание: 11,5 об. %

Минимален беззахарен екстракт: 15 g/l

Останалите аналитични параметри, които не фигурират в таблицата по-долу, са съобразени с пределните стойности, предвидени в националното законодателство и това на ЕС.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) Минимална обща киселинност 5,0 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

„Bianco di Custoza“ passito/„Custoza“ passito

Цвят: златистожълт

Мирис: интензивен и плодов

Вкус: от приятен до сладък, балансиран, леко ароматен

Минимално общо алкохолно съдържание: 15 об. %

Минимален беззахарен екстракт: 22 g/l

Останалите аналитични параметри, които не фигурират в таблицата по-долу, са съобразени с пределните стойности, предвидени в националното законодателство и това на ЕС.

Общи аналитични характеристики Максимално общо алкохолно съдържание (об. %) Минимално действително алкохолно съдържание (об. %) 12,00 Минимална обща киселинност 4,5 , изразена в грамове винена киселина на литър Максимално съдържание на летливи киселини (милиеквиваленти на литър) Максимално съдържание на общ серен диоксид (милиграми на литър)

5. Винопроизводствени практики

а. Основни енологични практики

НЯМА

б. Максимални добиви

„Bianco di Custoza“/„Custoza“

13 000 kg грозде от хектар

„Bianco di Custoza“ superiore/„Custoza“ superiore

12 000 kg грозде от хектар

„Bianco di Custoza“ riserva/„Custoza“ riserva

13 000 kg грозде от хектар

„Bianco di Custoza“ spumante/„Custoza“ spumante

13 000 kg грозде от хектар

„Bianco di Custoza“ passito/„Custoza“ passito

5 000 kg грозде от хектар

6. Определен географски район

Вината „Bianco di Custoza“/„Custoza“ DOC се произвеждат в район, който обхваща всички посочени по-долу общини или част от тях: Sommacampagna, Villafranca di Verona, Valeggio sul Mincio, Peschiera del Garda, Lazise, Castelnuovo del Garda, Pastrengo, Bussolengo и Sona. Районът е определен както следва: започвайки южно от град Sommacampagna, от областта Cesure (надморска височина 89 m), границата се простира на югозапад по протежение на напоителния канал на сдружението Consorzio di bonifica dell’Alto Agro Veronese чак до местността Boscone, като се съединява с пътя към Villafranca за кратка отсечка, преди да се слее с общинския път, който преминава през Pozzomoretto и Colombara. След това границата достига до общинския път близо до Cà Delia, като следва този път покрай C. Nuova Pigno и Le Grattarole чак до кръстовището с провинциалния път Villafranca-Valeggio, с който след това се съединява чак до град Valeggio sul Mincio. След това границата върви на юг по протежение на общинския път към Pozzolo чак до местността C. Buse, където се слива с пътя, пресичащ напоителния канал Seriola Prevaldesca, който следва в северна посока чак до моста, известен като Ponte Lungo. След като пресича този мост, границата следва напоителния канал Seriosa Serenelli в южна посока чак до границата с провинция Мантуа и регион Ломбардия (надморска височина 63 m). Граничната линия след това се връща на север по протежението на границата на региона, като пресича местностите Pignolada, Staffalonero, Prandina, Stazione di Salionze, Villa, Dolci и Pontata, и след това се отдалечава от границата, следвайки пътя Broglie-Madonna del Frassino за много кратка отсечка към североизточната част чак до мястото близо до Pignolini, където пресича магистрала Serenissima. След това граничната линия следва селския пътя, минаващ на изток от Cà Gozzetto, преминава през Cà Serraglio, преминава на запад от мястото с надморска височина 101 m и завършва в Cà Berra Nuova (надморска височина 91 m) на брега на езерото Фрасино. След това граничната линия върви по брега на езерото за кратка отсечка, преди да се слее с пътя, който преминава през Bertoletta, и достига до крайпътната постройка по железопътната линия на надморска височина 84 m. След това тя следва железопътната линия на изток до следващата крайпътна постройка на надморска височина 84 m, преди да завие по пътя, който преминава край Villa Montresor и продължава до Cappuccini на брега на езерото Гарда. От Cappuccini граничната линия следва източния бряг на езерото Гарда, преди да завие към сушата близо до пристанището Pacengo, следвайки пътя покрай местата с надморска височина 93 m и 107 m и надолу от Pacengo към Cà Allegri. След това тя следва общинския път Pacengo чак до C. Fontana Fredda, преди да се изкачи по друг селски път, преминавайки край надморска височина 122 m, чак до местността Le Tende. Оттам тя върви по пътя Pacengo-Colà чак до C. alle Croci, преди да се спусне на югоизток по пътя край местата с надморска височина 118 m и 113 m и през Sarnighe, като се среща с границата между общините Lazise и Castelnuovo на надморска височина 112 m. След това линията се изкачва отново, отправяйки се на север по протежението на границата на общината, преди да се слее с границата между общините Lazise и Pastrengo близо до местността Mirandola, като следва тази граница до пресечката с провинциалния път Verona-Lago на запад от Osteria Vecchia. Граничната линия следва този път към Verona (на изток), докато не стигне мястото близо до Bussolengo, където се слива с общинския път Cristo близо до надморска височина 130 m; след това тя продължава по протежението на общинския път Palazzolo чак до мястото, където магистрала Brennerо пресича общинската граница Bussolengo-Sona. Линията след това следва тази общинска граница в източна посока чак до местността Civel, където се слива с провинциалния път Bussolengo-Sommacampagna. Следва този път, докато — след като пресече Sommacampagna — достигне пътя към Custoza и го следва чак до началната точка в местността Cesure. На запад от местността Broglie районът включва и малка територия в община Peschiera del Garda, в т.ч. района на Monte Zecchino, и е определен, както следва: от селския път на юг от Broglie (близо до старото начално училище) линията на границата върви на запад към Cà Boschetti и Cà Rondinelli, след което следва границата на провинцията и на региона през Cà Boffei, Soregone, Cà Nuova Bazzoli и след това следва пътя към Broglie, докато не пресече селския път, където е била началната точка.

7. Основен сорт (основни сортове) грозде

Pinot bianco B.

Trebbiano toscano B. — Trebbiano

Trebbiano toscano B. — Biancame B.

Trebbiano toscano B. — Ugni blanc

Trebbiano toscano B. — Procanico

Riesling italico B. — Riesling

Riesling renano B. — Riesling

Tocai friulano B.

Tocai friulano B. — Tuchì

Garganega B. — Grecanico dorato B.

Pinot bianco B. — Pinot blanc

Malvasia bianca B. — Malvasia

Malvasia bianca B. — Verdina

Malvasia bianca B. — Iuvarella

Manzoni bianco B. — Incrocio Manzoni 6.0.13 B.

Garganega B. — Garganego

Chardonnay B.

Cortese B. — Bianca Fernanda

Pinot bianco B. — Pinot

8. Описание на връзката или връзките)

„Bianco di Custoza“/„Custoza“

Специфични характеристики на географския район

Природни фактори

Не особено обширният район на производство на вината „Custoza“ заема голяма част от южните склонове на хълмовете от тип морени, разположени между покрайнините на Верона и езерото Гарда.

На югозапад районът на производство граничи с река Минчо.

Районът обхваща терените, принадлежащи както на източната амфитеатрална континентална част от тип морени до езерото Гарда, така и на тясно свързаните с нея флувиоглациални долини, в които материалите са сходни по състав, макар и не точно по произход.

По-подробно, моренният ландшафт, характерен за района на производство на „Custoza“ DOC, е формиран от компактна поредица от продълговати хълмове, разположени в концентрични формации; те не са стръмни, като денивелациите варират от 50 до 100 метра. Тъй като тези хълмове са били формирани от наносите, оставени от същите ледници, които са образували намиращото се в близост езеро Гарда, те имат много разнообразна структура на почвата и са осеяни с широки чакълести долини.

Малкият размер и значителната еднородност на района за производство на „Custoza“ DOC означават, че климатичните условия са по същество едни и същи навсякъде в него. За района са характерни горещи, но не и задушни лета и относително студени зими, които се смекчават от близостта му до езерото Гарда, създавайки микроклимат, който е благоприятен за отглеждане не само на лозята, но и на маслиновите дървета и кипарисите, които са отличителна черта на местните околности.

Валежите са сравнително равномерно разпределени през годината.

Начинът на разполагане на хълмовете позволява склоновете да се нагряват през деня и хладният въздух да се акумулира през нощта, като по този начин се създават оптимални условия за проявяването на ароматните характеристики на бялото грозде.

Поради това районът на производство на белите вина DOC „Custoza“ е по същество еднороден както от гледна точка на околната среда, така и на климата.

Исторически и човешки фактори

Първите данни за отглеждане на лозови насаждения в сегашния район на производство на „Custoza“ DOC са от откриването на гроздови семки (Vitis sylvestris), датиращи още от времето на наколните селища в района на Pacengo и Peschiera. Първите доказателства в района за култивирането на лозови насаждения датират от римско време (сред археологическите находки в района са предмети, които показват, че виното е било използвано за религиозни обреди, както и артикули, използвани за съхраняване и транспортиране на виното), но богата документация относно отглеждането на лозови насаждения в района — по-специално между Pastrengo и Sommacampagna — има най-вече за периода от IХ век нататък и през цялото Средновековие.

През втората половина на ХIХ век производството на вино в района започва да става специално известно под наименованието „Custoza“ — името на село в община Sommacampagna, известно с две битки по време на войните за обединение на Италия. В проучване, проведено от Експерименталния център за лозарство и винопроизводство в Conegliano през 1939 г., районът Sona-Custoza също е посочен като един от най-добрите райони за лозарство в западната част на провинция Верона.

Наименованието „Bianco di Custoza“ DOC е създадено официално с президентски указ, издаден на 8 февруари 1971 г., и е сред първите наименования за произход на бели вина, признати в Италия; новото опростено наименование „Custoza“ е одобрено през 2005 г. Сдружението за защита на „Custoz-a“ е създадено през 1972 г.

Човешки фактори

Формировката за отглеждане на лозови насаждения, която се е използвала най-често в района на производство на DOC „Custoza“, дълго време е била пергола. В древността гроздето не е било отглеждано в специални лозя, а заедно с други култури, които освен това са били ограничени от хълмистия терен.

През 80-те години на ХХ век в района на производство на „Custoza“ започват да настъпват радикални промени, които засягат както метода на отглеждане на лозови насаждения, така и агрономските практики, позволявайки на винопроизводителите да използват по най-добър начин специфичните характеристики на местните сортове грозде: Garganega, Trebbianello (местен биотип на Tocai friulano) и Bianca Fernanda (местен клон на Cortese). Благодарение на непрекъснатите подобрения в технологиите и натрупания с времето опит винопроизводителите вече са в състояние да определят и прилагат най-подходящите методи за отглеждане на висококачествено грозде и да намират идеалния момент за неговата беритба, като по този начин извеждат на преден план типичните характеристики на гроздето, произтичащи от взаимодействието между сортовете, почвите по хълмовете и микроклимата.

Уменията на местните производители си проличават особено в избите за винификация, където те извличат от гроздето особените аромати на всеки сорт. Това позволява на сместа от различни сортове грозде в „Custoza“ да разкрие деликатния, цветен и плодов мирис на сорта Garganega, характерния цвят на сорта Trebbianello и леко ароматните нюанси на сорта Bianca Fernanda, както и отличителните характеристики на другите сортове бяло грозде, отглеждани в района. В резултат на това „Custoza“ се характеризира със своята силна свързаност с местността и се разпознава лесно по своята свежест и пивкост.

„Bianco di Custoza“/„Custoza“

Специфични характеристики на продукта

Съществените характеристики на вината „Custoza“ са — и винаги са били — тяхната свежест, леко ароматна природа и фактът, че са пивки вина, които лесно се съчетават. Когато обаче в лозята са направени определени специфични селекции, тези вина са подходящи и за отлежаване.

Освен от сортовете Garganega, Trebbianello и Bianca Fernanda вината „Custoza“ се произвеждат и от други сортове, отглеждани в района, което им придава техният типичен, силно ароматен комплексен характер, който ги отличава от вината, произведени от индивидуалните сортове поотделно. Сетивният профил, който се появява, се характеризира с плодови и цветни нотки, понякога придружени от нюанси на билки и подправки. Накратко, може да се твърди, че смесването на основните сортове придава на „Custoza“ неговата идентичност, докато използването на допълнителни сортове позволява да се обогати виното с типични букети.

Един много рядък, макар и традиционен продукт е „Custoza“ passito (стафидно вино) — златисто на цвят и с приятен или сладък вкус, вдъхновено от вината, които традиционно са били сервирани в района в края на празничните угощения.

в) Причинно-следствена връзка между околната среда и продукта

Фактът, че има съвсем малки разлики в климатичните условия в различните области на района на производство на „Custoza“ DOC (който, впрочем, не е особено обширен) дава възможност различните видове грозде, които се отглеждат в района, да узряват равномерно: този фактор допринася значително за оформянето на идентичността на белите вина, попадащи в обхвата на наименованието.

Също толкова важен е ефектът от високата степен на разнообразие на почвите в резултат от неравномерните наноси, оставени в района от различни ледникови процеси: в действителност този аспект намира израз в свежия, младежки, жизнен характер на „Custoza“.

По-специално, поради своя състав моренните почви допринасят за осигуряването на равномерен растеж на всички лозови насаждения. Взаимодействието между почвите и климата в района спомага за правилния растеж и узряване на гроздето и филизите.

Горещите, но не и задушни лета допринасят за натрупването на захари, а подходящите колебания между дневната и нощната температура спомагат за развитието на плодовите и цветните ароматични съставки, откривани във вината „Custoza“ DOC.

9. Основни допълнителни условия (опаковане, етикетиране, други изисквания)

НЯМА

Връзка към спецификацията на продукта

https://www.politicheagricole.it/flex/cm/pages/ServeBLOB.php/L/IT/IDPagina/14117

(1) OВ L 9, 11.1.2019 г., стp. 2.